Aalborg Stiftstidende, 1843-01-07
Aalborg, den 7de Januar. Ved den af Actionairerne i Liimfjords-Dampfarten den 4de ds., i Thisted afholdte Generalforsamling, blev besluttet, at det intenderede Dampskib til Fart paa Liimfjorden skulde anskaffes, og Committeen bemyndiget til at foretage Jndkjøb heraf saaledes at Farten tidligst muligt i Foraaret kan tage sin Begyndelse. Den tidligere paatænkte Fart paa Christiansand fandt man det, som mindre forenelig med en combineret Liimfjordsfart og den for Liimfjorden nødvendige Dampskibsconstruction, rigtigst at opgive, eftersom man tillige formeente, at et Dampskib dog vilde blive utilstrækkeligt for Samfærdselen imellem Liimfjordens forskjellige Puncter og Forbindelsen med den kjøbenhavnske og kielske Damproute og at der saaledes for begge de Dampskibe, der til Foraaret træde i Fart paa Liimfjorden, vil blive rigelig Beskjæftigelse. Nogen fast Route er endnu ikke vedtagen, men sandsynligviis vil Farten blive dannet regelmæssigen 2 Gange ugentlig imellem Aalborg, Nibe, Løgstør, Nykjøbing, Thisted, Struer, Lemvig og tilbage gjennem Sallingsund til Nykjøbing, Thisted o. s. v. til Aalborg. Skjøndt forenede ved et og samme Fjord belte, har dette dog hidtil mere dannet et Adskillelsesend et Foreningsmiddel imellem saa mange, i nær Berøring til hinanden staaende, Stæder og Puncter, der nu ved det opstaaende ny Dampcommunicationsmiddel alle ville blive rykkede hinanden nær paa nogle Timer eller høist een Dag. De mange Fordele og den overordentlig livlige Færdsel, som denne Communication maa føde, ville her saa meget meer utvivlsomt stille sig for Øie, eftersom hidtil aldeles ingen Communication imellem Liimfjordstæderne har fundet Sted, ja endog Postforbindelsen, imellem saa nærliggende Puncter befinder sig i en høist elendig og forqvaklet Tilstand. For Oplandets Beboere har en Reise til Kjøbenhavn eller til andre danske Provindser bort til det Overordentlige, som man, ved de store Pengeopoffrelser, som dertil udfordredes, helst besluttede at lade være uforsøgt, Forholdet vil nu stille sig heelt anderledes, idet de yderst bortliggende Puncter, saasom Lemvig, Ringkjøbing og andre, nu ved en Dampskibsfart rykkes den hidtil saa fjerntliggende Hovedstad nær paa 2 Dage. Det er en Selvfølge, at ikke blot den almindelige Reiselyst herved vil faae betydelig Næring, men at ogsaa et ikke ringe Opsving i Handelen eller Omsætningen med mange forskjellige Producter ofve heraf vil blive den umiddelbare Følge. Enhver, som kjender Liimfjordens Udstrækning, vil imidlertid indsee, at et enkelt Dampskib kun høist ufuldkomment vilde kunne tilfredsstille den almindelige Reisetrang, der med Dampfarten maa indfinde sig, eller kunne combinere en saa vidtløftig Fart paa en Maade, der kan være nogenlunde svarende til de almene Jnteresser. Sandsynligviis vil ogsaa "Jris" iaar - skjøndt endnu ingen Bestemmelse herom er bleven tagen komme til at gjøre tvende ugentlige Farter fra Aalborg, den ene paa Kjøbenhavn og den anden directe paa Kiel, kun anløbende Fredericia og Assens. Denne Fart forekommer os idetmindste at være den, der vil være saavel det Almene som Dampskibsinteressenterne tjenligst og træde i bedste Harmonie med Dampskibsfarterne paa Fjorden. Idet nemlig det ubeqvemme - og som det synes, ogsaa ufrugtbringende – Jndløb til Aarhuus samt Sønderborg opgives, vil "Iris" kunne tilbagelægge Routen fra Aalborg til Kiel fra den ene Aften til den næstpaafølgende Morgen. "Jris vilde da kunne udhvile 2de Dage i Kiel, og de Reisende, som agte sig videre, sættes istand til at opholde sig et Døgn i Hamborg og endnu betids med samme Dampskib vende tilbage. Naar f. Ex. "Jris" gik fra Aalborg Løverdag imod Aften, vilde det Søndag Formiddag være i Fredericia, Middag i Assens, og Mandag Morgen meget tidligt i Kiel. En Diligence fører da Passagerer til Hamborg, hvor man indtræffer efter 8 Timers Forløb, altsaa om Middagen; "Jris" forbliver imidlertid i Kiel til Tirsdag Aften Kl. 8, da en Diligence bringer Passagerer fra Hamborg, er atter Onsdag Morgen i Assens, Formiddag i Fredericia og Torsdag Morgen tidligt tilbage i Aalborg. (Om Aftenen gaaer "Jris" derpaa til Kjøbenhavn, hvor det ankommer Fredag Morgen, vender samme Aften tilbage til Aalborg, hvor det indtræffer Løverdag Morgen.)Man vil saaledes kunne gjøre Reisen fra Aalborg til Hamborg og tilbage, med 24 Timers Ophold i Hamborg, i 5 Nætter og 4 Dage, Noget som hidtil vist har været uhørt i vor indenlandske Communications Annaler, og som vistnok vil blive saameget mere paaskjønnet og benyttet, da en saadan Reise fra Aalborg til Hamborg og tilbage med Opholdet i Hamborg ikke vil koste meer end noget over 30 Rbdlr. og for Reisende heelt oppe fra Liimfjorden 5 a 8 Rbd. mere. At den Kielske Route paa denne Maade vil komme til megen almindelig Nytte, synes os at være indlysende; thi ikke blot fra Aalborg og Liimfjorden, men fra hele Jylland, via Aalborg eller Fredericia, samt hele Fyen, via Fredericia eller Assens, vil "Jris paa denne Route faae stærkt Besøg, idet saa mange Provindspuncter, ved deres store Handelsforbindelse med det Hamborgske Marked, sikkert, saavel ved Passageer, som Gods transport, betydeligt ville freqventere en saa nyttig og hensigtsmæssig Communication. Men, foruden den herved tilveiebragte indenlandske Forbindelses hensigtsmæssige Combination, opstaaer tillige den væsentlige og store Nytte, at ufeilbarligt Norge ogsaa vil slutte sig til den directe og regelmæssig ugentlige Fart paa Kiel ved at sætte et Dampskib i Fart imellem Frederiksværn og Aalborg, hvorom allerede indirecte tilnærmende Skridt have fundet Sted. Som man seer, vil den ugentlige Fart paa Kjøbenhavn ved et saadant Arrangement heller ikke lide noget Afbræk. Vel er det sandsynligt, at det, især saasnart Dampfarten paa Liimfjorden, er aabnet, vil vise sig, at een ugentlig Fart paa Kjøbenhavn saavelsom muligt ogsaa den paa Kiel – især naar Jernbanen til Hamborg kommer istand – er utilstrækkelig, men et saadant Beviis vil, naar det praktisk giør sig gjældende, da være det bedste Paaskyndelsesmiddel til at fremkalde endnu et større Dampskibs Establissement paa den vexlende Route imellem Aalborg Kjøbenhavn og Aalborg Kiel samt til at sammenknytte Forbindelsen med Norge, hvis en saadan ikke allerede, som sandsynligt er, iforveien danner sig, Hvad forøvrigt Dampfarten paa Liimfjorden angaaer, da er det selvfølgelig, at den ved alle disse forestaaende Eventualiteter bestandigt maa vinde større Udvidelse. Med Hensyn til denne Fart maae vi heller ikke lade ubemærket, at det er naturligt, at Dampskibet ikke blot vil standse ved de bestemte Anløbsteder paa Routen, men ogsaa – saaledes, som bekjendt, paa de engelske Floder er Tilfældet – optage Passagerer overalt underveis, hvor disse i Baade nærme sig og give Tegn til Damperen, der da blot standser et Øieblik for at modtage de Gjæster, som paa denne Maade fra forskjellige Strandbredder tilføres den. At der i Oplandet, hvor en opvakt Sands for almeennyttige Foretagender har udviklet sig, ogsaa er en levende Jnteresse for Dampskibsfarten tilstede, viste sig ogsaa ved det sidste Møde og den derefter i Hr. Gjæstgiver Werners Locale stedfundne Souper, hvor flere interessante og joviale Taler holdtes og Toaster udbragtes: for Jomfru Liimfjords forestaaende Formæling med Dampskibsfarten, for de forventende velsignelsesrige Frugter af dette Ægteskab; for Thisted, Aalborg og Nykjøbing og alle Liimfjordstæders broderlige Forening; for Handels og Jndustries Opklomstren; for Hans Majestæt Kongen, der havde givet det skjønne Foretagende sin landsfaderlige og kraftige Impuls, osv. Først silde adskiltes det talrige Selskab med det inderlige Ønske, at en livlig Communication paa vor skjønne Liimfjord ofte maatte føre Beboerne fra dens forskjellige Bredder i nær og nyttig Berøring med hinanden. - Til Actieforetagendet ere hidtil allerede 350 Actier tegnede ved Liimfjorden alene.